钦定古今图书集成/明伦汇编/闺媛典/第104卷 > 皇清十 > 张祈之妻叶氏
## 钦定古今图书集成/明伦汇编/闺媛典/第104卷 > 皇清十 > 张祈之妻叶氏

按《福清县志》：“叶氏，孝廉张可仰子，诸生祈之妻。己亥春，于归，随夫翁之建宁县广文任所。一年夫病，刲股和莲实汤以进。夫死，检服饰以遗姊弟，又封识书物寄诸母弟，乃泣拜翁姑曰：‘自去春于归随夫间关千里，实图承欢菽水。今所天既丧，无地可容，不敢视息苟活，行且诀矣’。拜毕，遂就苫次，寝不食，阅三十日而” 死，年二十有一。